[{"text_idx": "#000000", "text": "Yr Eira yn cyhoeddi \u2018Straeon Byrion\u2019"}, {"text_idx": "#000002", "text": "Ond, wedi cyfnod cymharol dawel o ran cynnyrch newydd , mae Yr Eira wedi dychwelyd gyda sengl newydd sbon o\u2019r enw \u2018Straeon Byrion\u2019 a ryddhawyd yn ddigidol ddydd Gwener."}, {"text_idx": "#000003", "text": "Roedd cyfle cyntaf i glywed y trac ar wefan Y Selar 24 awr cyn y dyddiad cyhoeddi swyddogol, a ddydd Gwener hefyd cyhoeddwyd fideo ar gyfer y ga\u0302n gan gyfres Lw\u0302p, S4C \u2013 mwy am hwn isod."}, {"text_idx": "#000007", "text": "Yn o\u0302l I KA CHING, sef label Yr Eira, bydd yr albwm yn gasgliad o ganeuon pop abstract sy\u2019n cymysgu gita\u0302rs jangli ac elfennau mwy electronig."}, {"text_idx": "#000008", "text": "\u2018Straeon Byrion\u2019 yw\u2019r sengl gyntaf oddi ar yr albwm, ac mae\u2019n dangos aeddfedrwydd a phrofiad Yr Eira wrth iddynt blethu\u2019r drymiau electronig a synths yn ddidrafferth gyda\u2019u sw\u0302n pop roc adnabyddus."}, {"text_idx": "#000009", "text": "Mae\u2019r sengl newydd yn ga\u0302n sy\u2019n ymdrin ag anfodlonrwydd ac aflonyddwch bywyd. Er mor llawn yw\u2019n profiadau ac er ein bod yn cael cymaint o fwynhad, mae\u2019r meddwl yn dueddol o feddwl yn farus am yr hyn sy\u2019n dod nesaf, yn hytrach na gwerthfawrogi\u2019r hyn sydd o\u2019n blaen."}, {"text_idx": "#000012", "text": "\u201cGan fod hi\u2019n ail albwm da ni\u2019n gobeithio rhyddhau ambell beth gwahanol a gelli\u2019r disgwyl ambell sypreis o fewn yr albwm gobeithio hefyd.\u201d"}, {"text_idx": "#000013", "text": "Cre\u0308wyd y gwaith celf ar gyfer y sengl gan Cybi Williams, ac mae\u2019n gymysgedd o luniau a dynnwyd yn Bay of Pigs, Cuba ac yn cyfuno ysbrydoliaeth o gyfnod yn teithio yn Japan."}, {"text_idx": "#000015", "text": "Mae\u2019r fideo a gyhoeddwyd gan Lw\u0302p ddydd Gwener diwethaf, wedi\u2019i gynhyrchu gan Andy Pritchard ac wedi\u2019i ffilmio yn hen wersyll milwrol Tonfanau."}]